2009D0336 — LV — 20.12.2012 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2009. gada 20. aprīlis), ar ko izveido Izglītības, audiovizuālās jomas un kultūras izpildaģentūru Eiropas Kopienas darbību pārvaldībai izglītības, audiovizuālajā un kultūras jomā atbilstoši Padomes Regulai (EK) Nr. 58/2003 (2009/336/EK) (OV L 101, 21.4.2009, p.26)

Grozīta ar:









▼B

KOMISIJAS LĒMUMS

(2009. gada 20. aprīlis),

ar ko izveido Izglītības, audiovizuālās jomas un kultūras izpildaģentūru Eiropas Kopienas darbību pārvaldībai izglītības, audiovizuālajā un kultūras jomā atbilstoši Padomes Regulai (EK) Nr. 58/2003

(2009/336/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus ( 1 ), un jo īpaši tās 3. panta 1. punktu, tā kā: (1) Komisija ar Lēmumu 2005/56/EK ( 2 ) ir izveidojusi Izglītības, audiovizuālās jomas un kultūras izpildaģentūru (turpmāk tekstā “aģentūra”) un ir uzticējusi tai pārvaldīt Eiropas Kopienas darbības izglītības, audiovizuālajā un kultūras jomā. (2) Pēc tam Komisija vairākkārt ir grozījusi aģentūras pilnvaras, lai attiecinātu tās uz jaunu projektu un programmu pārvaldību. (3) Izmantojot to, ka tiek ieviesti jauni grozījumi, skaidrības labad Lēmums 2005/56/EK ir jāaizstāj ar šo lēmumu. (4) Ar Regulu (EK) Nr. 58/2003 Komisija tiek pilnvarota izveidot izpildaģentūras saskaņā ar minētajā regulā paredzētajiem vispārīgajiem statūtiem un uzticēt tām dažus pārvaldības uzdevumus, kas attiecas uz vienu vai vairākām Kopienas programmām. (5) Komisijas pilnvaru mērķis attiecībā uz izpildaģentūras izveidošanu ir atļaut tai koncentrēties uz pamatdarbībām un funkcijām, kurās nevar izmantot ārpakalpojumus, nezaudējot kontroli pār darbībām, kuras pārvalda minētās izpildaģentūras, vai galīgo atbildību par tām. (6) Izglītības, audiovizuālajā un kultūras jomā dažu programmu centralizēto daļu pārvaldība ietver tehnisku projektu īstenošanu, kas nav saistīta ar politisku lēmumu pieņemšanu, bet prasa augsta līmeņa tehnisko un finansiālo ekspertīzi visa projekta cikla garumā. (7) Ar šīm programmām saistīto uzdevumu deleģēšana izpildaģentūrai var tikt īstenota, skaidri nodalot programmu plānošanas posmus un finansēšanas lēmumu pieņemšanas posmus, kas jāveic Komisijas dienestiem, no projektu īstenošanas, ko var uzticēt izpildaģentūrai. (8) Izpildaģentūras izveidošana nedz rada izmaiņas Padomes īstenotajā dažādās programmās paredzēto darbību dažu posmu pārvaldības deleģēšanā Komisijai, nedz pārvaldības uzdevumu deleģēšanā valstu aģentūrām attiecībā uz dažām programmām. (9) Šim nolūkam veiktā izmaksu un ieguvumu analīze ir pierādījusi, ka izpildaģentūras izmantošana, lai pārvaldītu dažu programmu centralizētās daļas izglītības, audiovizuālajā un kultūras jomā, piedāvā visvairāk priekšrocību, salīdzinot ar citām iespējām, gan no finansiālā aspekta, gan no citiem ar finansējumu nesaistītiem aspektiem. (10) Programma, lai uzlabotu augstākās izglītības kvalitāti un veicinātu starpkultūru izpratni, sadarbojoties ar trešām valstīm (Erasmus Mundus), pašlaik ietilpst aģentūras pilnvarās; programma beidzās 2008. gada 31. decembrī, un laika posmam no 2009. gada 1. janvāra līdz 2013. gada 31. decembrim tā ir aizstāta ar rīcības programmu Erasmus Mundus 2009–2013, kuras mērķis ir uzlabot augstākās izglītības kvalitāti un veicināt starpkultūru izpratni, sadarbojoties ar trešām valstīm (turpmāk tekstā “programma Erasmus Mundus II”). (11) Ārējais novērtējums, ko Komisija pabeidza 2009. gada februārī, liecina, ka aģentūras izmantošana ir labākais veids, lai pārvaldītu programmu Erasmus Mundus II. Šajā novērtējumā arī ir ieteikts paplašināt aģentūras uzdevumus, iekļaujot tajos minētās programmas pārvaldību. (12) Komisijas Regulā (EK) Nr. 1653/2004 ( 3 ) ir paredzēts standarta finanšu regulējums izpildaģentūrām, kas izveidotas, ievērojot Regulu (EK) Nr. 58/2003. (13) Šajā lēmumā paredzētie pasākumi ir saskaņā ar Izpildaģentūru komitejas atzinumu. (14) Tādēļ ir jāatceļ Lēmums 2005/56/EK, tā kā: IR NOLĒMUSI ŠĀDI.







1. pants

Aģentūras izveide

1. Lai pārvaldītu Kopienas darbības izglītības, audiovizuālajā un kultūras jomā, ar šo tiek izveidota izpildaģentūra (turpmāk tekstā “aģentūra”), kuras statūti un galvenie darbības noteikumi izklāstīti Regulā (EK) Nr. 58/2003.

2. Aģentūras nosaukums ir “Izglītības, audiovizuālās jomas un kultūras izpildaģentūra”.

2. pants

Atrašanās vieta

Aģentūra atrodas Briselē.

3. pants

Darbības ilgums

Aģentūra tiek izveidota uz laika posmu no 2005. gada 1. janvāra līdz 2015. gada 31. decembrim.

▼M1

4. pants

1. Aģentūra atbild par šādu Kopienas programmu daļu vadību:

1) projekti augstākās izglītības jomā, kurus var finansēt saskaņā ar noteikumiem par ekonomisku palīdzību dažām Centrāleiropas un Austrumeiropas valstīm (Phare), kas paredzēta Padomes Regulā (EEK) Nr. 3906/89 ( 4 );

2) Eiropas audiovizuālo darbu izstrādes un izplatīšanas veicināšanas programma (Media II – Izstrāde un izplatīšana) (1996–2000), kas apstiprināta ar Padomes Lēmumu 95/563/EK ( 5 );

3) mācību programma Eiropas audiovizuālo programmu nozares speciālistiem (Media II – Mācības) (1996–2000), kas apstiprināta ar Padomes Lēmumu 95/564/EK ( 6 );

4) otrais posms Kopienas rīcības programmā izglītības jomā “Socrates” (2000–2006), kas apstiprināts ar Eiropas Parlamenta un Padomes Lēmumu Nr. 253/2000/EK ( 7 );

5) otrais posms Kopienas rīcības programmā profesionālās izglītības jomā “Leonardo da Vinci” (2000–2006), kas apstiprināts ar Padomes Lēmumu 1999/382/EK ( 8 );

6) Kopienas rīcības programma “Jaunatne” (2000–2006), kas apstiprināta ar Eiropas Parlamenta un Padomes Lēmumu Nr. 1031/2000/EK ( 9 );

7) programma “Kultūra 2000” (2000–2006), kas apstiprināta ar Eiropas Parlamenta un Padomes Lēmumu Nr. 508/2000/EK ( 10 );

8) projekti augstākās izglītības jomā, kurus var finansēt saskaņā ar noteikumiem par palīdzības sniegšanu partnervalstīm Austrumeiropā un Vidusāzijā (2000–2006), kā paredzēts Padomes Regulā (EK, Euratom) Nr. 99/2000 ( 11 );

9) projekti augstākās izglītības jomā, kurus var finansēt saskaņā ar noteikumiem par palīdzību Albānijai, Bosnijai un Hercegovinai, Horvātijai, Bijušajai Dienvidslāvijas Maķedonijas Republikai, Melnkalnei, Serbijai un Kosovai (ANO Drošības padomes Rezolūcija Nr. 1244) (2000–2006) un kuri apstiprināti saskaņā ar Padomes Regulu (EK) Nr. 2666/2000 ( 12 );

10) projekti augstākās izglītības jomā, kurus var finansēt saskaņā ar noteikumiem par finansiāliem un tehniskiem pasākumiem (MEDA) ekonomikas un sociālo struktūru reformu atbalstam Eiropas un Vidusjūras reģiona partnerattiecībās un kuri apstiprināti saskaņā ar Padomes Regulu (EK) Nr. 2698/2000 ( 13 );

11) trešais posms Eiropas sadarbības projektā augstākās izglītības jomā (Tempus III) (2000–2006), kas apstiprināts ar Padomes Lēmumu 1999/311/EK ( 14 );

12) projekti, kurus var finansēt saskaņā ar Nolīgumu starp Eiropas Kopienu un Amerikas Savienotajām Valstīm, ar ko atjauno sadarbības programmu augstākās izglītības, arodizglītības un mācību jomā (2001–2005) un kas apstiprināts ar Padomes Lēmumu 2001/196/EK ( 15 );

13) projekti, kurus var finansēt saskaņā ar Nolīgumu starp Eiropas Kopienu un Kanādas valdību, ar ko atjauno sadarbības programmu augstākās izglītības un mācību jomā (2001–2005) un kas apstiprināts ar Padomes Lēmumu 2001/197/EK ( 16 );

14) Eiropas audiovizuālo darbu izstrādes veicināšanas programma (Media Plus – Izstrāde, izplatīšana un popularizēšana) (2001–2006), kas apstiprināta ar Padomes Lēmumu 2000/821/EK ( 17 );

15) Eiropas audiovizuālo programmu nozares speciālistiem paredzētā mācību programma (Media – Mācības) (2001–2006), kas apstiprināta ar Eiropas Parlamenta un Padomes Lēmumu Nr. 163/2001/EK ( 18 );

16) vairākgadu programma informācijas un komunikācijas tehnoloģiju (IKT) efektīvai integrēšanai izglītības un apmācības sistēmās Eiropā (“e-mācību programma”) (2004–2006), kas apstiprināta ar Eiropas Parlamenta un Padomes Lēmumu Nr. 2318/2003/EK ( 19 );

17) Kopienas rīcības programma aktīvas Eiropas pilsonības (sabiedriskās līdzdalības) veicināšanai (2004–2006), kas apstiprināta ar Padomes Lēmumu 2004/100/EK ( 20 );

18) Kopienas rīcības programma, lai atbalstītu Eiropas līmeņa organizācijas jaunatnes lietu jomā (2004–2006), kas apstiprināta ar Eiropas Parlamenta un Padomes Lēmumu Nr. 790/2004/EK ( 21 );

19) Kopienas rīcības programma, lai atbalstītu Eiropas līmeņa organizācijas un konkrētas darbības izglītības un apmācības jomā (2004–2006), kas apstiprināta ar Eiropas Parlamenta un Padomes Lēmumu Nr. 791/2004/EK ( 22 );

20) Kopienas rīcības programma, lai atbalstītu Eiropas līmeņa organizācijas kultūras jomā (2004–2006), kas apstiprināta ar Eiropas Parlamenta un Padomes Lēmumu Nr. 792/2004/EK ( 23 );

21) programma, lai uzlabotu augstākās izglītības kvalitāti un veicinātu starpkultūru izpratni, sadarbojoties ar trešām valstīm (Erasmus Mundus) (2004–2008), kas apstiprināta ar Eiropas Parlamenta un Padomes Lēmumu Nr. 2317/2003/EK ( 24 );

22) projekti, kurus var finansēt saskaņā ar Nolīgumu starp Eiropas Kopienu un Amerikas Savienotajām Valstīm, ar ko atjauno programmu sadarbībai augstākās izglītības, arodizglītības un arodapmācību jomā (2006–2013) un kas apstiprināts ar Padomes Lēmumu 2006/910/EK ( 25 );

23) projekti, kurus var finansēt saskaņā ar Nolīgumu starp Eiropas Kopienu un Kanādas valdību, ar ko izveido sadarbības programmu augstākās izglītības, apmācības un jaunatnes jomā (2006–2013) un kas apstiprināts ar Padomes Lēmumu 2006/964/EK ( 26 );

24) rīcības programma mūžizglītības jomā “Lifelong Learning” (2007–2013), kas apstiprināta ar Eiropas Parlamenta un Padomes Lēmumu Nr. 1720/2006/EK ( 27 );

25) programma “Kultūra” (2007–2013), kas apstiprināta ar Eiropas Parlamenta un Padomes Lēmumu Nr. 1855/2006/EK ( 28 );

26) programma “Eiropa pilsoņiem”, lai sekmētu aktīvu Eiropas pilsonību (2007–2013), kas apstiprināta ar Eiropas Parlamenta un Padomes Lēmumu Nr. 1904/2006/EK ( 29 );

27) programma “Jaunatne darbībā” (2007–2013), kas apstiprināta ar Eiropas Parlamenta un Padomes Lēmumu Nr. 1719/2006/EK ( 30 );

28) atbalsta programma Eiropas audiovizuālajā nozarē (Media 2007) (2007–2013), kas apstiprināta ar Eiropas Parlamenta un Padomes Lēmumu Nr. 1718/2006/EK ( 31 );

29) rīcības programma Erasmus Mundus (II) (2009–2013), lai uzlabotu augstākās izglītības kvalitāti un veicinātu starpkultūru izpratni, sadarbojoties ar trešām valstīm, kas apstiprināta ar Eiropas Parlamenta un Padomes Lēmumu Nr. 1298/2008/EK ( 32 );

30) programma sadarbībai audiovizuālajā jomā ar profesionāļiem no trešām valstīm (Media Mundus) (2011–2013), kas izveidota ar Eiropas Parlamenta un Padomes Lēmumu Nr. 1041/2009/EK ( 33 );

31) projekti augstākās izglītības jomā, kurus var finansēt saskaņā ar noteikumiem par ekonomisko sadarbību ar Āzijas jaunattīstības valstīm un kuri apstiprināti saskaņā ar Padomes Regulu (EEK) Nr. 443/92 ( 34 );

32) projekti augstākās izglītības un jaunatnes jomā, kurus var finansēt saskaņā ar Pirmspievienošanās palīdzības instrumentu (IPA), kas izveidots ar Padomes Regulu (EK) Nr. 1085/2006 ( 35 );

33) projekti pamatskolas, vidusskolas un augstākās izglītības un jaunatnes jomā, kurus var finansēt saskaņā ar Eiropas kaimiņattiecību un partnerības instrumentu, kas izveidots ar Eiropas Parlamenta un Padomes Regulu (EK) Nr. 1638/2006 ( 36 );

34) projekti augstākās izglītības jomā, kurus var finansēt saskaņā ar finanšu instrumentu sadarbībai attīstības jomā, kas izveidots ar Eiropas Parlamenta un Padomes Regulu (EK) Nr. 1905/2006 ( 37 );

35) projekti augstākās izglītības un jaunatnes jomā, kurus var finansēt saskaņā ar finanšu instrumentu sadarbībai ar industrializētām valstīm un teritorijām un citām valstīm un teritorijām ar augstu ienākumu līmeni, kas izveidots ar Padomes Regulu (EK) Nr. 1934/2006 ( 38 );

36) projekti augstākās izglītības jomā, kurus var finansēt no Eiropas Attīstības fonda saskaņā ar Partnerattiecību nolīgumu starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (Padomes Lēmums 2003/159/EK ( 39 )) un kurā grozījumi izdarīti ar nolīgumu, kas parakstīts Luksemburgā 2005. gada 25. jūnijā (Padomes Lēmums 2005/599/EK ( 40 )).

2. Lai pārvaldītu 1. punktā minētās Kopienas programmu daļas, aģentūra atbild par šādiem uzdevumiem:

a) visa projektu dzīves cikla pārvaldība, īstenojot tai uzticētās Kopienas programmas, pamatojoties uz Komisijas pieņemto gada darbības programmu, kas ir uzskatāma par finansēšanas lēmumu attiecībā uz subsīdijām un līgumiem izglītības, audiovizuālajā un kultūras jomā, vai pamatojoties uz Komisijas pieņemtiem konkrētiem finansēšanas lēmumiem, kā arī šim nolūkam vajadzīgās pārbaudes, pieņemot lēmumus atbilstoši Komisijas deleģētajiem uzdevumiem;

b) budžeta izpildes instrumentu pieņemšana attiecībā uz ieņēmumiem un izdevumiem, kā arī dažu vai visu vajadzīgo darbību veikšana, lai īstenotu Kopienas programmas, pamatojoties uz Komisijas piešķirtajām pilnvarām, tostarp to darbību veikšana, kas saistītas ar subsīdiju piešķiršanu un līgumu slēgšanu;

c) Kopienas programmu īstenošanas virzībai vajadzīgās informācijas apkopošana, analizēšana un iesniegšana Komisijai;

d) informācijas apkopošana, analīze un izplatīšana un pētījumu un publikāciju sagatavošana saistībā ar Kopienas līmeņa informācijas tīkla par izglītību Eiropā (Eurydice) īstenošanu un darbībām, lai veicinātu labāku izpratni un zināšanas par jaunatnes jautājumiem.

▼B

5. pants

Organizatoriskā struktūra

1. Aģentūru vada koordinācijas komiteja un direktors, ko ieceļ Komisija.

2. Koordinācijas komitejas locekļus ieceļ uz 2 gadiem.

3. Aģentūras direktoru parasti ieceļ uz 4 gadiem. Viņa pilnvaru laiks ir atkarīgs no laika, kas paredzēts to Kopienas programmu īstenošanai, kuru pārvaldība ir uzticēta aģentūrai.

6. pants

Subsīdija

Neatkarīgi no citiem ieņēmumiem aģentūra savai darbībai saņem subsīdiju, kas iekļauta Eiropas Savienības kopbudžetā, kā arī līdzekļus no Eiropas Attīstības fonda. Šī subsīdija un līdzekļi tiek ņemti no līdzekļiem, kuri atvēlēti 4. panta 1. punktā minētajām programmām, un vajadzības gadījumā arī no līdzekļiem, kas atvēlēti citām Kopienas programmām, kuru īstenošana ir uzticēta aģentūrai saskaņā ar 4. panta 3. punktu.

7. pants

Uzraudzība un atskaites

Aģentūra ir Komisijas uzraudzībā un regulāri atskaitās par panākto virzību, īstenojot programmas, par kurām tā ir atbildīga, saskaņā ar deleģēšanas dokumentā noteikto kārtību un atskaišu iesniegšanas termiņiem.

8. pants

Darbības budžeta izpilde

Aģentūra veic sava darbības budžeta izpildi saskaņā ar noteikumiem, kas izklāstīti Regulā (EK) Nr. 1653/2004.

9. pants

Atcelšana

Lēmumu 2005/56/EK atceļ.

Atsauces uz atcelto lēmumu uzskata par atsaucēm uz šo lēmumu.





(1)* OV L 375, 23.12.1989., 11. lpp.

(2)* OV L 321, 30.12.1995., 25. lpp.

(3)* OV L 321, 30.12.1995., 33. lpp.

(4)* OV L 28, 3.2.2000., 1. lpp.

(5)* OV L 146, 11.6.1999., 33. lpp.

(6)* OV L 117, 18.5.2000., 1. lpp.

(7)* OV L 63, 10.3.2000., 1. lpp.

(8)* OV L 12, 18.1.2000., 1. lpp.

(9)* OV L 306, 7.12.2000., 1. lpp.

(10)* OV L 311, 12.12.2000., 1. lpp.

(11)* OV L 120, 8.5.1999., 30. lpp.

(12)* OV L 71, 13.3.2001., 7. lpp.

(13)* OV L 71, 13.3.2001., 15. lpp.

(14)* OV L 336, 30.12.2000., 82. lpp.

(15)* OV L 26, 27.1.2001., 1. lpp.

(16)* OV L 345, 31.12.2003., 9. lpp.

(17)* OV L 30, 4.2.2004., 6. lpp.

(18)* OV L 138, 30.4.2004., 24. lpp.

(19)* OV L 138, 30.4.2004., 31. lpp.

(20)* OV L 138, 30.4.2004., 40. lpp.

(21)* OV L 345, 31.12.2003., 1. lpp.

(22)* OV L 346, 9.12.2006., 33. lpp.

(23)* OV L 397, 30.12.2006., 14. lpp.

(24)* OV L 327, 24.11.2006., 45. lpp.

(25)* OV L 372, 27.12.2006., 1. lpp.

(26)* OV L 378, 27.12.2006., 32. lpp.

(27)* OV L 327, 24.11.2006., 30. lpp.

(28)* OV L 327, 24.11.2006., 12. lpp.

(29)* OV L 340, 19.12.2008., 83. lpp.

(30)* OV L 288, 4.11.2009., 10. lpp.

(31)* OV L 52, 27.2.1992., 1. lpp.

(32)* OV L 210, 31.7.2006., 82. lpp.

(33)* OV L 310, 9.11.2006., 1. lpp.

(34)* OV L 378, 27.12.2006., 41. lpp.

(35)* OV L 405, 30.12.2006., 41. lpp.

(36)* OV L 65, 8.3.2003., 27. lpp.